recursal/SuperWikiNEXT-32B huggingface dataset:
خیبر پختونخوا کا ایک ضلع۔ ضلع **کوہاٹ** اپنے ہیڈکوارٹر کوہاٹ کے نام سے پکارا جاتاہے۔ یہ برِصغیر کا ایک پرانا ضلع ہے۔ کوہاٹ کا ذکر بدھ مت کی قدیم تاریخ میں بھی پایا جاتا ہے۔ زمانہء حال میں بھی اس ضلع کو جغرافیائی، عمومی اور دفاعی اعتبار سے خصوصی اہمیت حاصل ہے یہاں پر پاکستان کی سب سے پرانی چھاونی موجود ہے۔۔ اس ضلع کی سرحدیں اورکزئی ایجنسی ،ضلع پشاور ،صوبہ پنجاب، ضلع ہنگو اور ضلع کرک سے ملتی ہیں۔ عجب خان آفریدی اور فوجی چھائونی نے کوہاٹ کو ایک ناقابلِ فراموش داستان بنادیا ہے۔ کوہاٹ زرعی اعتبار سے اور خصوصاً میوہ جات کی وجہ سے کافی زرخیزہے۔ امرود کا پھل یہاں کی خصوصی پیدوار میں شامل ہے۔ روایتی لحاظ سے یہ ایک تجارتی مرکز ہے۔ قبائلی علاقہجات اور پنجاب کے لیے ایک اہم منڈی کی حیثیت رکھتاہے۔ یہاں کے لوگ بہت ذہین اور محنت کش ہیں۔ ٹرانسپورٹ اورسروسِز میں یہ لوگ کلیدی حیثیت رکھتے ہیں۔ ساتھ ساتھ یہاں کے لوگ دفاعی امور میں بھی کافی مہارت رکھتے ہیں۔ ڈیم، اہم فوجی تنصیبات ،انڈس ہائی وے اور کوہاٹ سُرنگ کی تعمیر کی بدولت یہ ضلع کافی اہمیت رکھتا ہے۔ کوھاٹ میں اکثریت بنگش قبائیل کی ہے۔ اردو کے بین الاقوامی شہرت رکھنے والے شاعر احمد فراز کا تعلق بھی اسی ضلع سے ہے۔ کوہاٹ میں ہندکو اور پشتو زبان بولی جاتی ہے۔

شماریات
-------

ضلع کا کُل رقبہ 2545 مربع کلومیٹر ہے۔ یہاں فی مربع کلومیٹر 275 افراد آباد ہیں۔ سال 2004-05 میں ضلع کی آبادی 700000 تھی۔ دیہی آبادی کا بڑا ذرہعہ معاش زراعت ہے۔ کُل قابِل کاشت رقبہ 71210 ہیکٹیرز ہے۔

ضلع کوہاٹ کا تقریباً %70 علاقہ زراعت پر مشتمل ہے جس میں بہادر کوٹ، خرماتو، ڈھوڈہ، کوٹ، سیاب، گھنڈیالی، بلی ٹنگ، توغ، کالوچنہ، شیخان، شاہ پور، محمد زئی اور شیرکوٹ کے علاوہ سور گل، چمبئی، بڈھ، تک کا علاقہ نہایت ہی زرخیز ہے۔ اکثر علاقے کو تاندہ اور گنڈیالی ڈیموں سے سیراب کیا جاتا ہے۔ اس کے علاوہ کنوں کے پانی کو بھی زراعت کے لیے استعمال کیا جاتا ہے۔

شخصیات
------

* قاسم علی خان آفریدی

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ ضلع کوہاٹ في GeoNames ID"۔ GeoNames ID۔ اخذ شدہ بتاریخ 14 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)

| * د
* ب
* ت
خیبر پختونخوا کے اضلاع |
| --- |
| صوبائی دارالحکومت: پشاور |
| بنوں | 
* ضلع بنوں
* ضلع لکی مروت

 |  |
| ڈیرہ اسماعیل خان | 
* ضلع ڈیرہ اسماعیل خان
* ضلع ٹانک

 |
| ہزارہ | 
* ضلع ایبٹ آباد
* ضلع بٹگرام
* ضلع ہری پور
* ضلع کولئی-پالس
* ضلع زیریں کوہستان
* ضلع مانسہرہ
* ضلع تورغر
* ضلع بالائی کوہستان

 |
| کوہاٹ | 
* ضلع ہنگو
* ضلع کرک
* ضلع کوہاٹ

 |
| مالاکنڈ | 
* ضلع بونیر
* ضلع چترال
* ضلع دیر زیریں
* ضلع مالاکنڈ
* ضلع شانگلہ
* ضلع سوات
* ضلع دیر بالا

 |
| مردان | 
* ضلع مردان
* ضلع صوابی

 |
| پشاور | 
* ضلع چارسدہ
* ضلع نوشہرہ
* ضلع پشاور

 |
| فاٹا | 
* باجوڑ ایجنسی
* مہمند ایجنسی
* خیبر ایجنسی
* اورکزئی ایجنسی
* کرم ایجنسی
* شمالی وزیرستان
* جنوبی وزیرستان

 |
| اصطلاح | term |
| --- | --- |
| عاجلہ  شعبۂ عاجلہ  عاجلہ جَناح (نگرانگاہ)  کمرۂ عاجلہ  شعبۂ حادثہ و عاجلہ   حادثہ و عاجلہ  شعبۂ اصابات  اصابات | emergency  emergency department  emergency ward  emergency room  accident & emergency       department accident & emergency casualty department  casualty |

**شعبۂ عاجلہ** (emergency department) طبی شعبۂ علم سے تعلق رکھنے والا ایک شعبہ ہے جسے اختصاصات طب میں شمار کیا جاتا ہے اور ہنگامی حالت میں انتہائی ضروری ہے۔ اس شعبے کی جانب سے فراہم کی جانے والی خدمات، فوری طور پر (جان بچانے کی خاطر) مہیا کرنا ناگزیر ہوتی ہیں۔ شعبۂ عاجلہ کسی شفاخانے کا حصہ بھی ہو سکتا ہے اور یا پھر یہ کسی ابتدائی نگہداشت (primary care)، جیسے مطب وغیرہ میں بھی قائم کیا جا سکتا ہے۔ عام طور پر بڑے شفاخانوں میں اس کے لیے شعبے کی اصطلاح اختیار کیا جاتی ہے جبکہ ابتدائیییییی نگہداشت کے علاقائی یا چھوٹے مراکز میں اس کی ساخت ایک ملحقہ کمرے پر بھی مشتمل ہو سکتی ہے جس کے لیے کمرۂ عاجلہ کی اصطلاح بھی دیکھنے میں آتی ہے۔ شعبۂ عاجلہ سے تعلق رکھنے والا علم، طبِ عاجلہ (emergency medicine) کہلایا جاتا ہے۔ عاجلہ کا لفظ عربی سے آیا ہے اور عجل سے بنا ہے جسے ؛ جلدی، فوری اور حادثاتی یا اچانک نمودار ہونے والی شے یا مظہر پر ادا کیا جاتا ہے، اردو میں بھی عجل اور عاجل سمیت عاجلہ کا لفظ بھی لغات میں ملتا ہے۔   
جیسا کہ مذکورہ بالا بیان میں تذکرہ آیا شعبۂ عاجلہ اصل میں فوری یا اچانک نمودار ہونے والی طبی کیفیات کا فوری معالجہ فراھم کرنے والا شعبہ ہے اور اسی وجہ سے اردو میں اس کے لیے دیگر نام، جیسے ؛ شعبۂ ہنگامی طبی امداد، شعبۂ حادثات وغیرہ بھی دیکھنے میں آتے ہیں مگر ان الفاظ کو عام فہم ہونے کے باوجود emergency department کا درست متبادل اس لیے نہیں لیا جا سکتا کہ حادثات کا لفظ accident کے لیے موزوں ہے نا کہ emergency کے لیے۔ ایک اور وجہ لفظ ہنگامی یا حادثاتی کے emergency کے لیے اختیار کیے جانے پر دیگر الفاظ کے متبادلات میں پیدا ہونے والی پیچیدگی ہے، مثال کے طور پر emergency light reflex جیسے الفاظ، یہاں مفہوم عجلت یا عاجلہ کا ہے نا کہ حادثے یا ہنگامے کا۔ مزید یہ کہ اس کے لیے ایک اور لفظ انگریزی میں بھی خاصا منفرد ہے پایا جاتا ہے اور وہ casualty department کا ہے اسے صرف casualty بھی کہہ دیا جاتا ہے، اردو میں اس کا متبادل شعبۂ اصابات ہے اسے صرف اصابات بھی کہا جا سکتا ہے۔ لفظ اصابات اصل میں اصابت سے بنا ہے جو بذات خود صبت سے ماخوذ ہوا ہے اور عربی سے آیا ہے، اردو میں اسی سے مصائب اور مصیبت جیسے الفاظ بھی بنائے جاتے ہیں ؛ لفظ اصابت اردو لغات میں بھی مستعمل ہے۔

حوالہ جات
---------

1. ↑  ایک موقع آن لائن برائے اردو لغت پر لفظ عاجلہ کا اندراج۔
افسانہ نگار ، نقاد ، خاکہ نگار،

عرفان جاوید لاہور میں پیدا ہوئے، گورنمنٹ کالج لاہور، انجینئرنگ یونی ورسٹی لاہور اور سندھ یونی ورسٹی جام شورو سے تعلیم حاصل کی۔ بیرون ملک سے بھی انھوں نے کئی کورسز مکمل کیے۔ انھوں نے اپنے ادبی سفر کا آغاز دورانِ تعلیم 1990ء کی دہائی میں احمد ندیم قاسمی کے مستند ادبی رسالے ’’فنون‘‘ سے کیا۔ ان کی تخلیقات پاک و ہند کے بیشتر نمایاں اور مؤقر رسائل و جرائد میں شائع ہوتی رہی ہیں۔ ان کا افسانوی مجموعہ ’’کافی ہاؤس‘‘ کے نام سے شائع ہوا، جس کی ادبی حلقوں نے بھرپور انداز میں پزیرائی کی۔ آصف فرخی، محمد الیاس اور محمد حمید شاہد کے افسانوں کا انتخاب مع تنقیدی تعارف کے ’’سمندر کی چوری‘‘، ’’مورتیں‘‘اور "اندر کا آدمی" کے نام سے شائع ہوئے۔عرفان جاوید کے تحریر کردہ خاکوں کی پہلی کتاب ’’دروازے‘‘ نے دھوم مچادی،’’سرخاب‘‘ کے نام سے عرفان جاوید کے خاکوں کا دوسرا مجموعہ شائع ہوا،علاوہ ازیں ان کی فکری و تحقیقی مضامین کی کتاب "عجائب خانہ" کو آکسفورڈ یونی ورسٹی کے ادبی میلے میں 2021 کی بہترین کتاب کا ایوارڈ دیا گیا۔ خاکوں پر مشتمل ان کی کتاب "آدمی" 2023 میں اشاعت پزیر ہو کر بیسٹ سیلر قرار پا چُکی ہے۔عجائب خانہ بھی ان کی تصنیف ہے ،روزنامہ جنگ کے لیے مستقل لکھتے ہیں،

تصانیف
------

* کافی ہاؤس (افسانے)
* دروازے (خاکے)
* سرخاب ( خاکے)
* عجائب خانہ( فکری و تحقیقی مضامین)
* آدمی ( خاکے)
* سمندر کی چوری (آصف اسلم فرخی کے افسانوں کاانتخاب)
* مورتیں (محمدالیاس کے افسانوں کا انتخاب)
* اندر کا آدمی (محمد حمید شاہد کے افسانوں کا انتخاب)

حوالہ جات
---------

1. ↑
2. ↑
3. ↑
**خام گاوں** بھارت کی ریاست مہاراشٹر کے ذرخيز علاقہ برارکے ضلع بلڈھانہ کاايک مردم خيزشہ رہے −بلڈانہ گجٹ کے مطابق کھامگاؤن کی تاریخ بس1820تک بیان کی جا سکتی ہے۔ 
کھامگاؤں کی تاریخ
کھام گاؤں شہر (Silver City & Cotton City) کے نام سے بھی مشہور ہے۔ کھامگاؤں ضلع کا سب سے ترقی یافتہ اور خوبصورت شہر ہے ۔.۔

```
1870 میں کھامگاؤں کو کپاس کی تجارت میں ہندوستان میں اوّل اور ایشیا میں دوّل مقام حاصل تھا۔دراصل یہ کھامگاؤں نہیں بلکہ خام گاؤں تھا چونکہ کپاس کو خام مال(ro material) کہا جاتا ہے اسی نسبت اس شہر کو خام گاؤں کہا جانے لگا۔۔ 1818 میں کرنل ڈویٹن نے کھامگاؤں کے قریب ایک گاؤں میں پینڈھاریوں کے ایک بڑے گروہ کو شکست فاش دیکر۔ انھیں منتشر ہونے اور بکھرنے پر مجبور کر دیا ، اس لیے اس کیمپ کے دیانتدار انعامی ایجنٹ کھامگاؤں میں آباد ہو گئے اور ان کی اولاد بالخصوص کپاس اور عام طور پر دیگر تجارتی سامان کے ڈیلر بن گئے3
```

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ خام گاؤں في GeoNames ID"۔ GeoNames ID۔ اخذ شدہ بتاریخ 31 جنوری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
2. ↑   ہیو چشولم، مدیر (1911ء)۔ "Khamgaon"۔ دائرۃ المعارف بریطانیکا (11ویں ایڈیشن)۔ کیمبرج یونیورسٹی پریس  تحقق من التاريخ في: `|date=` (معاونت)
**قاضی محمد عیسیٰ** (پیدائش: 18 جولائی 1913ء– وفات: 19 جون 1976ء) تحریک پاکستان بلوچستان کے سرگرم رکن تھے انھوں نے ہی قائد اعظم کے کہنے پر مسلم لیگ بلوچستان کا قیام عمل میں لایا۔

ابتدائی زندگی
-------------

ان کے والد قاضی جلال الدین افغانستان سے ہجرت کر کے بلوچستان کے علاقے پشین میں آبسے تھے وہ ریاست قلات میں وزیر اعظم کے عہدے پر بھی فائز رہے تھے۔  

قاضی عیسیٰ چار سال کے تھے جب والد صاحب فوت ہوئے۔ انھوں نے میٹرک کا امتحان سنڈیمن ہائی اسکول کوئٹہ سے پاس کیا اور سینیئر کیمبرج کا امتحان گرامر اسکول کوئٹہ سے دیا۔  

وہ بلوچستان کے پہلے شخص تھے جو قانون کے تعلیم کے لیے لندن گئے۔1939ء میں وطن واپس آئے اور وکالت کا ارادہ کیا۔ اس وقت نواب آف ریاست پالنپور کی درخواست پر ممبئی چلے گئے۔

سیاسی زندگی
-----------

ممبئی میں ان کی ملاقات محمد علی جناح سے ہوئی۔ کہتے ہیں کہ قائد اعظم نے انسے پہلا سوال یہ کیا۔ "کیا بلوچستان میں مسلم لیگ قائم ہے؟ قاضی نے جواب دیا کی میں ابھی وکالت ختم کر کے آیا ہوں مجھے خبر نہیں۔"  

پھر قائد نے انھیں مسلم لیگ کے مقاصد سے آگاہ کیا وہ قائد کی باتوں سے اس قدر متاثر ہوئے کہ اسی وقت مسلم لیگ کے قیام کے لیے مصمم ارادہ کر لیا۔  

بلوچستان میں واپس آکر انھوں نے مسلم لیگ کی داغ بیل ڈالی اور اپنے ساتھیوں سردار محمد عثمان جوگیزئی، سیٹھ محمد،ملک شاہ جہاں،ملک جان محمد کاسی، ارباب کرم خان،غلام محمد ترین، میر جعفر خان جمالی اور سیٹھ محمد اعظم بلوچ کے ہمراہ اس پارٹی کو اس قدر استحکام بخشا کہ چند مہینوں کے اندر تحصیل اور ضلع کی سطح پر مسلم لیگ منظم ہو گئی۔  

وہ مسلم لیگ کے سب سے کم عمر رکن مجلس عاملہ تھے۔1942ء میں انھوں نے بلوچستان میں مسلم لیگ کا ایک عظیم جلسہ منعقد کرایا جس میں ان کی دعوت پر نواب لیاقت علی خان بھی تشریف لائے۔  

1943ء میں قائد اعظم دو ماہ کے لیے بلوچستان آئے تو ان کے گھر پر قیام کیا۔  

1945 ء میں کوئٹہ میں آل انڈیا مسلم لیگ کا پہلا جلسہ ہوا جلسے کے لیے خوب تیاری کی گئی۔ تیاری کو دیکھ قائد اعظم بہت خوش ہوئے اور کہا" میں کسی کی تعریف کرنے کا عادی نہیں ہوں لیکن آج تعریف کرنے کے لیے مجبور ہوں اور بجا طور پر فخر سے کہتا ہوں کہ قاضی عیسیٰ کا انتخاب بلوچستان کے لیے بالکل درست تھا۔  

1945-44ء میں صوبہ سرحد کے ضمنی انتخابات میں چار نشستوں پر مسلم لیگ کی کامیابی کے پیچھے قاضی صاحب کی محنت کا ہاتھ تھا۔۔ جس سے مسلم لیگ کو بڑی تقویت ہوئی۔ کہتے ہیں وہ قیام پاکستان کی خاطر روزانہ چالیس ہزار میل سالانہ سفر کرتے تھے۔

وہ آل انڈیا مسلم لیگ کے سیکٹری نشر و اشاعت جیسے عہدوں پر بھی فائز رہے۔  

وہ برازیل میں پاکستان کے پہلے سفیر تھے۔

### لاہور جلسہ

23 مارچ 1940ء میں انھوں لاہور جلسے میں بلوچستان کے وفد کی نمائندگی کی اور قرارداد پاکستان کی تائید میں تقریر بھی کی لیاقت علی خان نے تقریر کی طوالت کو دیکھ کر گھنٹی بجائی لیکن قائد اعظم نے روک لیا و ان کے تقریر سے کافی متاثر تھے۔

### صحافت

مسلم لیگ کو متعارف کرانے کے لیے انھوں نے الاسلام نامی اخبار بھی جاری کیا اور مسلم گارڈز قائم کی۔

### سماجیت

انھوں نے انٹر کالج کوئٹہ کو ڈگری کالج کا درجہ دلانے اور بلوچستان میں پہلا گرلز کالج قائم کرانے میں قاضی صاحب کا کافی دخل تھا۔

وفات
----

19 جون1976ء کو یہ مرد مجاہددل کا دورہ پڑنے سے جہان فانی سے کوچ کر گیا۔ ان کی قبر پشین میں ہے۔
بزم سائنسی ادب کا آغاز کراچی میں جون 1992 عظمت علی خان نے اپنے کچھ ساتھیوں کے سال مل کر کیا۔ "سائنس برائے عوام" اور "ادب برائے سائنس" اس بزم کا نعرہ اور مقاصد ہیں۔ اس بزم کی ایک ذیلی تنظیم "محفل ِ سائنسی شعر وسخن" کا قیام اکتوبر 2008 کو عمل میں آیا۔ سائنسی شاعری کی نئی صنف "سائفکو" بھی اسی قابوس سے پیش کی گئی۔
ہر ماہ کے آخری سنیچر(ہفتے) شا م بعد نماز عصر ۔ بزم سائینسی ادب کی نشست باقاعدگی سے منعقد ہوتی ہے۔ جس میں سائینسی مواد پر مبنی مضامین عام فہم زبان میں ادب کی چاشنی کے ساتھ پیش کیے جاتے ہیں  جبکہ ہر ماہ کے دوسرے اتوار کو بعد نماز عصر سائنسی موضوعات پر مبنی کلام پیش کیا جا تا ہے2017 اس بزم کے قیام کا پچیسواں برس مکمل ہو کر چھبیسواں برس شروع ہوگا۔ یہ پاکستان کی واحد بزم ہے جو اتنے عرصے سے تواتر کے ساتھ جاری وساری ہے۔ بزم کے بہت سے منصوبے ہیں لیکن کسی بھی سطح پر کوئی سرکاری امداد نہ ہونے کے سبب التوا کا شکار ہیں۔

حوالہ جات
---------

1. ↑  "بزم سائنسی ادب کی ماہانہ نشست آج ہوگی۔ جنگ"۔ 09 جنوری 2017 میں اصل سے آرکائیو شدہ۔ اخذ شدہ بتاریخ 06 جنوری 2017  الوسيط `|url-status=` تم تجاهله (معاونت)
2. ↑  A blend of Science and Urdu Literature
3. ↑  Paying tribute: Of science and poetry

بیرونی روابط
------------

* Saeed uz zafar Bazm-e-Science Adab۔ یوٹیوب
**علیم الدین علیم ناصری** ممتاز نعت گو شاعر، ادیب اور صحافی تھے۔ آپ کے نعتیہ مجموعہ طلع البدر علینا نے صدارتی اعزاز حاصل کیا۔ مختلف ادوار میں ہفت روزہ اہل حدیث اور ہفت روزہ الاعتصام کی ادارت کے منصب پر بھی فائز رہے ۔

نام و نسب و ولادت
-----------------

آپ کا نام علیم الدین ہے، شہرت قلمی نام علیم ناصری سے پائی، بعض اوقات علیم الدین علیم ناصری کہہ کر ذکر کیا جاتا ہے۔ آپ یکم ستمبر 1919ء کو قصبہ پٹی ضلع لاہور پاکستان میں پیدا ہوئے۔ آپ کے والد کا نام نبی بخش ہے ۔

تعلیم
-----

ایم اے اردو

تصانیف
------

### شاہ نامہ بالاكوٹ

شاہ نامہ بالاكوٹ(4 جلديں) مطبوعہ ادارہ مطبوعات سلیمانی

### بدر نامہ

بدر نامہ(غزوہ بدر كى منظوم منظر كشى، رزمیہ مسدس) مطبوعہ دارلاندلس۔ ربط برائے ڈاؤن لوڈ

### اربعين نبوى

اربعين نبوى( منظوم) مطبوعہ، چالیس احادیث نبویہ منظوم صورت میں

### طلع البدر علينا

طلع البدر علينا(نعتيہ مجموعہ) صدارتى ايوارڈ یافتہ، مطبوعہ مکتبہ قدوسیہ۔

### متاع دیدہ و دل

متاعِ ديدہ و دل (شعرى مجموعہ) مطبوعہ مکتبہ قدوسیہ لاہور۔

### ضرب خلیل

ضرب خلیل (نغمے)

### مقالات

متنوع موضوعات پر وقيع علمى و ادبى مقالات

مناصب
-----

آپ نائب مدير ہفت روزہ اہل حديث رہے۔
آپ مختلف ادوار میں مدير ہفت روزہ الاعتصام لاہور رہے۔
ہفت روزہ الاعتصام كى شائع كردہ دستاويز كے مطابق آپ كى ادارت الاعتصام دو ادوار پر محيط ہے۔

* پہلا دور: 16 رجب 1406 ہجری تا 5 جمادي الاولى 1409 ہجرى بمطابق: 28 مارچ 1986ء تا 16 دسمبر 1988ء
* دوسرا دور: 27 محرم الحرام، 1415 ہجری تا 4 شعبان،1415 ہجرى بمطابق:8 جولائى 1994 تا 6 جنورى 1995ء

اولاد و احفاد
-------------

آپ کے نور نظر [[خالد علیم]] اور ام حماد بھی معروف شاعر ہیں ۔

نمونہء کلام
-----------

### حمد

اللہ كا ثانى ہے، نہ كوئى ہمسر

پيغام يہ لائے ہيں سب پيغمبر

مت اس كے سوا كسى كو مشكل ميں پكار

لاَ تَدْعُ مَعَ اللهِ اِلٰهًا اٰخَر ٌ

### نعت

مری زباں پر ثنائے محبوب ومرسل ِ رَبُّ العالَمِیں ﷺہے

وہ جس کا ثانی کبھی نہیں تھا، وہ جس کا ہمسر کہیں نہیں ہے

وہ جس کی صورت بھی مثالی، وہ جس کی سیرت بھی ہے مثالی

جو روزِ اول سے صادق الوعد وطاہر و عادل و امیں ہے

امامِ پیغمبرانِ سابق، پیمبرِ امّتانِ عالم

وہ پرچم افشائے اولیں ہے، وہ لشکر آرائے آخریں ہے

کلامِ حق ہے کلام جس کا، پیامِ حق ہے پیام جس کا

نظامِ حق ہے نظام جس کا، نظام جو امن کا امیں ہے

کتاب و حکمت سکھانے والا، وہ راہِ جنت دکھانے والا

فلاحِ ہر دو جہاں کی ضامن حضورکی سنت ِ مبیں ہے

اسی کی طاعت میں جنّتی ہیں رحیق ِ مختوم پانے والے

وہ جن کا انعام قصر و ایواں نخیل وعُنّابِ انگبیں ہے

علیمِؔ ناداں کو اس کی تعلیم نے بچایا ہے گم رہی سے

وہ جس کی تعلیم جاں فزا ہے، وہ جس کی گفتار دل نشیں ہے

قطعات

نعت کہنے کى مجھے اللہ نے توفیق دى

شکر ہے بخشش کا میرى کچھ تو ساماں ہو گیا

ایک مدت سے مرے پہلو میں جو ابلیس تھا

مجھ سے حمد و نعت سن سن کر مسلماں ہو گیا

-

رات مہتاب نے بادل کا جگر چاک کیا

موکبِ ہجرتِ سلطان زماں یاد آیا

نور حق سے ہوئیں یثرب کى فضائیں روشن

طلع البدر علینا کا سماں یاد آیا

حوالہ جات
---------

* پاکستان کے نعت گو شعرا - جلد دوم از سید محمد قاسم، مطبوعہ حرا فاؤنڈیشن، کراچی 2007ء صفحہ 297
* ہفت روزہ الاعتصام لاہور متفرق اشاعتوں سے جمع کی گئی معلومات
* اردو مجلس فورم آرکائیو شدہ (Date missing) بذریعہ urduvb.com (Error: unknown archive URL)
* اردو مجلس فورم پر موجود علیم ناصری کانمونہ کلام [*مردہ ربط*]
* نعتیہ شہر آشوب از علیم ناصری [*مردہ ربط*]
**کیکی خورشید جی تارا پور** (پیدائش: 17 دسمبر 1910ء بمبئی) | (وفات: 15 جون 1986ء پونے مہاراشٹر) ایک بھارتی کرکٹ کھلاڑی تھا جس نے 1948ء میں ایک ٹیسٹ کھیلا۔

### ابتدائی زندگی اور کیریئر

تارا پور نے ہردا نیو ہائی سکول اور ایلفنسٹن کالج بمبئی میں تعلیم حاصل کی اور دونوں کی کپتانی کی۔ انھوں نے بی اے کی ڈگری مکمل کی اور اپنے فرسٹ کلاس کیریئر کا آغاز 1937ء میں پارسیوں اور بمبئی سے کیا۔ بائیں بازو کے سپنر، وہ اپنی درستی کے لیے مشہور تھے۔ وہ یہاں تک کہ سی کے نائیڈو کو بھی خاموش رکھنے کے قابل تھے۔  تاراپور نے 1948-49ء میں ویسٹ انڈیز کے خلاف تین یا چار ایسے لیفٹ آرم سپنرز میں سے پہلے ونو مانکڈ کے لیے انڈر سٹڈی کے طور پر کھیلا۔ ان کے مختصر بین الاقوامی کیریئر کو سوجیت مکھرجی نے اس طرح بیان کیا:

**سب سے ابتدائی تجربہ ایک ہیپلیس گنی پگ سرمئی رنگ کا کیکی تارا پور تھا جو 1948ء کے دہلی ٹیسٹ میں ویسٹ انڈین بلیڈ کو گھماؤ پھر رہا تھا۔پہلے دو دنوں میں سے ہر ایک میں ہندوستانی گیند بازوں کی صرف 3 وکٹیں گریں اور تارا پور واضح طور پر ان سب میں سے بے قصور تھے چنانچہ بڑے ہجوم نے اس غریب آدمی کو اذیت دے کر اپنا رخ موڑ لیا جو 38 سال کی عمر میں (اس کا فرسٹ کلاس کیریئر (پہلے) پینٹنگولر کا تھا)، میدان کا سب سے زیادہ چست آدمی نہیں تھا۔**  اس میچ کے دوسرے دن ڈیپ ایکسٹرا کور پر فیلڈنگ کرتے ہوئے، تارا پور نے ونو مانکڈ کی گیند پر رابرٹ کرسٹیانی کے چوکے کو روکنے کی کوشش میں اپنی انگلیاں زخمی کر دیں۔ اسے میدان چھوڑنا پڑا اور جب وہ واپس آیا تو ہر بار گیند کو چھونے پر بھیڑ نے اسے روک لیا۔  اپنے واحد ٹیسٹ کے چار ماہ بعد تارا پور نے اپنا آخری فرسٹ کلاس میچ کھیلا - رنجی فائنل بمبئی اور بڑودہ کے درمیان - جہاں اس نے 99 اوور پھینکے۔ تاراپور بعد میں کرکٹ انتظامیہ میں چلے گئے۔ انھوں نے 1967ء میں انگلینڈ اور 1970-71ء میں ویسٹ انڈیز میں ہندوستانی ٹیموں کا انتظام کیا۔ انھوں نے 1954ء سے 1982ء تک کرکٹ کلب آف انڈیا کے سیکرٹری کے طور پر خدمات انجام دیں۔ میریلیبون کرکٹ کلب نے انھیں 1974ء میں اعزازی ممبر منتخب کیا۔  کپل دیو نے تارا پور کو ایک تبصرے کے ساتھ متاثر کرنے کا سہرا دیا جب وہ ایک نوجوان تھا جب وہ انڈر 19 کوچنگ کیمپ میں شرکت کر رہا تھا۔ جب کپل نے شکایت کی کہ انھیں دوپہر کے کھانے کے لیے دی گئی دو چپاتیاں ناکافی ہیں کیونکہ وہ ایک تیز گیند باز ہیں تو تاراپور نے اس پر ہنستے ہوئے کہا کہ ہندوستان میں کوئی تیز گیند باز نہیں ہیں۔ ایک کامیاب ٹیسٹ کرکٹ کھلاڑی بننے کے بعد، کپل نے تارا پور کو ایک تقریب میں "مجھے تیز گیند بازی کرنے کا تقریباً چیلنج کر کے زندگی کا ایک مقصد" دینے کے لیے طلب کیا۔

### انتقال

15 جون 1986ء کو پونے، مہاراشٹر، بھارت کے روبی نرسنگ ہوم میں تارا پور کی موت ایک موپیڈ کی زد میں آکر ہوئی۔ ان کی عمر 75 سال تھی۔

مزید دیکھیے
-----------

* ٹیسٹ کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست

حوالہ جات
---------

1. 1 2 3  *Obituaries*, Indian Cricket 1986, pp 686-687
2. ↑  Sujit Mukherjee, Playing for India, Orient Longman (1988)
3. ↑  Indian Express, 12 November 1948
4. ↑  راجدیپ سرڈیسائی, *Democracy's XI*, p.130
5. ↑  Ashish Magotra, *The making of an all-rounder*, Scroll, 26 August 2018
6. ↑  Christopher Martin-Jenkins, Who's who of Test cricketers (1986)
**معالم التنزیل** ہندوستانی علما اپنے عرف میں **تفسیر بغوی**  حسین بن مسعود بغوی (وفات 433ھ/436ھ-516ھ/1122ء) کی تصنیف کردہ مشہور اور قدیم سنی تفسیر  ہے

مفسر
----

علامہ بغوی مصر کے رہنے والے ہیں اور مسلکاً شافعی ہیں، ان کی کنیت ’’ابو محمد‘‘ اور نام حسین بن مسعود ہے، علمِ لغت، علمِ قرأت کے علاوہ فقہ میں بھی نمایاں مقام رکھتے ہیں، انھوں نے اپنی تفسیر میں عہدِ رسالت سے لے کر پانچویں صدی تک کے اکابرِ امت کے ارشادات سے استفادہ کیا ہے،

تفسیر کی خصوصیات
----------------

تفسیر بغوی اپنی نمایاں خصوصیات کے حوالے سے کافی مشہور و معروف رہی ہے۔ شیخ الاسلام مفتی محمد تقی عثمانی نے اِس تفسیر سے متعلق لکھا ہے کہ: امام بغوی کی یہ تفسیر جو ’’معالم التنزیل‘‘ یا ’’تفسیر بغوی‘‘ کے نام سے مشہور ہے، علمی حلقوں میں محتاجِ تعارف نہیں ہے۔ امام بغوی پانچویں صدی ہجری کے اواخر اور چھٹی صدی ہجری کے اوائل کے بزرگ ہیں اور انھوں نے یہ تفسیر اِس غرض سے لکھی ہے کہ قرآن کریم کی تفسیر میں روایت و درایت کو جمع کرتے ہوئے ایک ایسی اوسط ضخامت کی کتاب سامنے آئے جو نہ بہت مختصر ہو، نہ بہت طویل، تفسیر سے متعلق ضروری مواد بھی آجائے اور اُن کی تفسیر کو علما و محققین کی نظر میں مندرجہ ذیل اِمتیازات بھی حاصل ہوئے کہ:

* یہ متوسط ضخامت کی تفسیر ہے جو قرآن کریم کی فہم میں بہت مدد دیتی ہے اور جس میں قرآن کریم کے مضامین تفسیری مباحث کی تفصیلات میں گم نہیں ہو پاتے۔
* امام بغوی چونکہ ایک جلیل القدر محدث بھی ہیں، اِس لیے اِس کتاب میں عموماً مستند روایات لانے کا اہتمام موجود ہے، ضعیف اور منکر روایات اِس تفسیر میں کم ہیں۔
* وہ اسرائیلی روایات جن سے اکثر تفسیریں بھری ہوئی ہیں، اِس کتاب میں زیادہ نہیں ہیں۔
* امام بغوی نے زیادہ تر زور قرآن کریم کے مضامین کی تفہیم پر دِیا ہے اور نحوی اور کلامی مباحث کی تفصیلات سے گریز کیا ہے۔

’’تفسیرِ بغوی‘‘ میں تفسیر الثعلبی کا اختصار کیا گیا ہے۔ احادیث،آثارِ صحابہ وتابعین سے یہ تفسیر بھری پڑی ہے، شانِ نزول بھی روایات کے حوالوں سے بیان فرماتے ہیں، اس تفسیر میں تفسیرِ خازن اور تفسیرِ ابن کثیر کے حوالے بھی خوب ملتے ہیں؛ البتہ روایات کے ضمن میں اسرائیلیات بھی درآئی ہیں، علامہ بغویؒ تحقیقِ لغات میں اپنا ایک مقام رکھتے ہیں، اس تفسیر میں اس کے مظاہر ملتے ہیں، اسی طرح فقہی مسالک اور مسائل کو بھی بیان کیاہے؛ چونکہ مختلف قرأ توں کی وجہ سے تفسیر کے معانی ومفاہیم میں وسعت پیدا ہوتی ہے؛ اس لیے موصوف نے قرأ ت کی تفصیلات بھی خوب بیان فرمائی ہیں۔

نسخہ جات
--------

تفسیر بغوی کا عربی نسخہ

مزید دیکھیے
-----------

* تفسیر قرآن

حوالہ جات
---------

1. ↑  ماہنامہ البلاغ، جمادی الثانی 1408ھ، کراچی
2. ↑  تفسیر بغوی: جلد اول، صفحہ7-8۔ مطبوعہ شعبان المعظم 1436ھ
3. ↑  [ فیچرز - تفسیر بغوی اردو ترجمہ | محدث فورم [Mohaddis Forum]]
Satinder Sartaaj
ستندر سرتاج جنہیں ستیندر پال سنگھ کے نام سے جانا جاتا ہے ایک پنجابی گلوکار، نغمہ نگار، اداکار اور شاعر ہیں ۔ بچپن سے موسیقی سے لگاؤ اسی شعبے میں پیشہ ورانہ ڈگری حاصل کرنے کی وجہ بنی۔

انھوں نے اپنے کیریئر کا آغاز بطور گلوکار، نغمہ نگار اور شاعر کیا اور بتدریج  پنجابی موسیقی اور فلم انڈسٹری میں اپنا نام بنا لیا۔ بالی ووڈ کی چند فلموں کے ساتھ ساتھ دنیا بھر میں متعدد تقریبات میں اپنے فن کا مظاہرہ کیا ۔

### ابتدائی زندگی

ستیندر پال سنگھ ہوشیار پور پنجاب کے گاؤں بجراوڑ میں پیدا ہوئے۔ انھوں نے اپنے گاؤں کے گورنمنٹ ایلیمنٹری اسکول میں تعلیم حاصل کی۔ تیسری جماعت سے ہی انھوں نے مقامی بال سبھا میں کارکردگی کا مظاہرہ کرنا شروع کر دیا۔

### تعلیم

سرتاج نے گورنمنٹ کالج ہوشیارپور سے موسیقی میں گریجوییش کی ڈگری حاصل کی۔ انھوں نے اپنے موسیقی کے پیشے پر تعلیم مکمل ہونے بعد بھرپور  توجہ مرکوز کی۔انھوں نے صوفی موسیقی گائیکی میں ایم فل اور بعد میں پنجاب یونیورسٹی، چندی گڑھ سے صوفی گائیکی (گیان) میں پی ایچ ڈی کی ڈگری حاصل کی۔ چھ سال تک پنجاب یونیورسٹی میں موسیقی کی تعلیم بھی دی۔

سرتاج نے فارسی زبان میں اسنادی کورس اور ڈپلومہ بھی حاصل کیا۔ انھوں نے کالج میں ہی شاعری بھی  شروع کی اور اپنا تخلص (قلمی نام) سرتاج اختیار کیا۔

### پیشہ ورانہ زندگی

سرتاج نے  بیس سال کی عمر میں پیشہ ور موسیقی کا آغاز کیا۔ موسیقی کو بطور پیشہ اپنانے سے پہلے وہ ایک کسان تھے اور انھیں بطور اداکار یا گلوکار اپنا کیریئر بنانے میں کوئی دلچسپی نہیں تھی۔ ان کی کارکردگی کا بڑی تبدیلی وقفہ 2008 میں آئی  جب انھیں ٹورنٹو، اونٹاریو میں ایک ٹم ٹم کے لیے گاتے سنا گیا۔ شو کے منتظمین نے انھیں یوٹیوب پر گاتے ہوئے سنا تھا اور وہ چاہتے تھے کہ وہ پنجابی کینیڈین سامعین کے لیے پرفارم کریں ۔

2011 میں سرتاج نے برٹ ایشیا ٹی وی میوزک ایوارڈ (BAMA) میں "بہترین بین الاقوامی ایکٹ" جیتا۔ 2 مئی 2014 کو سرتاج نے رائل البرٹ ہال میں پرفارم کیا۔ انھوں نے 2017  میں دوبارہ "بہترین نغمہ نگار" اور برٹ ایشیا ٹی وی میوزک ایوارڈز 2018 میں "اڈاریاں" کے لیے "سال کی میوزک ویڈیو"  کا ایواڈ جیتا۔

حوالہ جات
---------

1. ↑  S.D. Sharma (17 February 2006)۔ "Sufiana Spell"۔ The Tribune Lifestyle۔ Chandigarh۔ اخذ شدہ بتاریخ 16 اکتوبر 2010
2. ↑  Karan Kapoor (30 August 2009)۔ "Dr. Satinder Sartaj takes Sufism to music lovers around the world"۔ Thaindian۔ 19 جون 2018 میں اصل سے آرکائیو شدہ۔ اخذ شدہ بتاریخ 11 اپریل 2018
3. ↑  Charu Chhibber (14 August 2010)۔ "Stirring the soul with Sufi music"۔ The Tribune۔ Ludhiana۔ اخذ شدہ بتاریخ 16 اکتوبر 2010
4. ↑  "Satinder Sartaaj"۔ desiblitz.com۔ 9 September 2012
5. ↑  "Exclusive SATINDER SARTAAJ Interview | In Conversation with Amin Dhillon (Ep. 10)"۔ YouTube۔ اخذ شدہ بتاریخ 09 اپریل 2021
6. ↑  Raj Baddhan (5 March 2017)۔ "Brit Asia World Music Awards 2017: Winners"۔ BizAsia | Media, Entertainment, Showbiz, Brit, Events and Music۔ اخذ شدہ بتاریخ 15 ستمبر 2020
7. ↑  "BritAsia TV Music Awards 2018: Winners List"۔ BizAsia | Media, Entertainment, Showbiz, Brit, Events and Music۔ 8 October 2018۔ اخذ شدہ بتاریخ 15 ستمبر 2020
Hafiz sabar aliحافظ صابر علی صابر بھوپالوالہ
**حافظ صابر علی صابرؒ**  ضلع سیالکوٹ کی بہت روحانی شخصیت اور بریلوی عالم دین تھے۔  

حافظ صابر علی صابر کا تعلق بھوپالوالہ تحصیل سمبڑیال ضلع سیالکوٹ سے تھا، حافظ صابر علی بہت روحانی شخصیت و عالم دین پروفیسر علامہ تھے وہ انجمن فلاح انسانیت کے بانی تھے

ہندوستان کے ضلع گرداسپور کی تحصیل بٹالہ کے گاؤں کلہ نور میں 11 ستمبر 1946ء کے دن منشی محمد حسین کے ہاں ہوئی۔ابھی آپ اپنی عمر کا ایک سال بھی مکمل نہیں کر پائے تھے کہ پاکستان کی خاطر آپ کے خاندان کو ہجرت کرنا پڑی۔ آپ کے والدین نے بھوپالوالہ کو اپنا مسکن بنایا۔ ابھی صرف پانچ برس کی عمر کو پہنچے کہ آپ کی والدہ ماجدہ حلیمہ بی بی انتقال کر گئیں۔ صابر علی صابر نے مقامی گورنمنٹ پرائمری اسکول سے پانچویں جماعت پاس کرنے کے بعد ثانوی تعلیم کے حصول کے لیے جناح اسلامیہ ہائی اسکول بھوپالوالہ میں داخلہ لے لیا۔ انجمن خدام رسول ﷺ علی پور سیداں کی طرف سے قاری محمد صادق نقشبندی علی پوری ؒ نے 1958ء میں محلہ ذیلداراں کی مسجد غوثیہ میں حفظ القرآن کا آغاز کیا تو یہاں داخلہ لے لیا۔

1962ء میں اپنے استاد قاری محمد صادق نقشبندی ؒ کی عملی زندگی اور صحبت کی وجہ سے آپ کے مرشد خانہ پر آپ نے باقاعدہ پیر سید علی حسین نقشبندی رحمۃ اللہ علیہ کے دستِ حق پرست پر بیعت کی اور سلسلہ نقشبندیہ کا فیض حاصل کیا۔ 1962ء میں میٹرک کا امتحان پاس کرنے کے فوراً بعد جناح اسلامیہ ہائی اسکول میں ہی بطور استاد عملی زندگی کا آغاز کیا۔ایک طرف آپ نے اسکول میں طلبہ کو دنیاوی زیور تعلیم سے آراستہ کرنے لگے، 1963ء ؁ میں جب استاد محترم قاری محمد صادق رحمۃ اللہ علیہ نے مسجدحاجی میاں محمد عبد اللہ موجودہ مرکزی جامع مسجد فردوس کو ایک کچے کمرے سے دومنزلہ تعمیرکرنے کے منصوبے کا آغاز کیا تو 1967ء ؁ میں آپ کے استاد محترم قاری محمد صادق نقشبندی رحمۃ اللہ علیہ بھوپال والا کے تمام امور آپ کے سپرد کر کے خود لاہور تشریف لے گئے۔

انجمن فلاح انسانیت کی بنیاد رکھی اور اس کے زیر انتظام مدرسہ فاروقیہ تعلیم القرآن قائم کیا۔
آپ نے ابتدا سے دم آخر تک مسجد و مدرسہ انجمن اور قائم کردہ اداروں اور عام انسانوں کی بے لوث خدمت کی۔آپ نے عرصہ 40 سال تک مدرسہ فاروقیہ تعلیم القرآن میں رہے، جناح اسلامیہ ہائی اسکول میں ٹیچر ہونے کے ناطے فٹ بال ٹیم اور بزم ادب کے انچارج رہے اور آپ کی قیادت میں فٹ بال کی ٹیم ڈویژن بھر میں اؤل پوزیشن پاتی رہی۔ وصال کے وقت تک پُر کشش رقم بطور پنشن وصول پا رہے تھے۔ لیکن مرکزی جامع مسجد فردوس میں بطور خطیب امام اور سرپرست اعلیٰ مذہبی اداروں کی نصف صدی سے زیادہ دینی خدمات شب و روز سر انجام دینے کے باوجود مسجد وں و مدرسے سے کوئی تنخواہ یا معاوضہ وصول نہیں کیا۔ 3 اپریل 2016ء بروز اتوار بمطابق 26 جمادی الثانی1437ھ کو بوقت 4:00 بجے سہ پہر مرکزی جامع مسجد فردوس میں باکمال انداز میں جان جانِ آفرین کے سپرد کر دی۔ بھوپالوالہ میں تدفین ہوئی،

حوالہ جات
---------

1. ↑  سمبڑیال: معروف روحانی شخصیت و عالم دین حافظ صابر علی
|  |
| --- |
| **صادق پبلک اسکول** |
|  |
| "Do The Right Fear No Man" |
|
| **قیام** | 18 جنوری 1954 |
| **پرنسپل** | میجر (ر) سید منیر احمد |
| **محل وقوع** | بہاولپور صوبہ پنجاب  پاکستان |
| **صفحہ اولین** |  |
|

صادق پبلک اسکول، ضلع بہاولپور، صوبہ پنجاب کا ایک مشہور اقامتی مدرسہ ہے۔ یہ 18 جنوری 1954 کو قاءم ہوا اس طرح اس کو قائم ہوئے 50 سال سے زائد کا عرصہ ہو چکا ہے۔

تشکیل
-----

نواب آف بہاولپور افتتاحی تقریب سے خطاب کرتے ہوئے
صادق پبلک اسکول کی بنیاد جناب اعلی حضرت نواب سرصادق محمد خان عباسی پنجم نے 4 مارچ 1953 کو رکھی۔ اسکول کو ریاست بہاولپور کے وزیر اعلیٰ جناب مخدوم زادہ سید حسن محمود کی زیرنگرانی دیا گیا۔ بہاولپور کی حکومت نے 19 لاکھ روپے اور 450 ایکڑ اراضی اس اسکول کے کی خاطر مختص کی۔ یہ منصوبی 9 ماہ کی ریکارڈ مدت میں تکمیل کو پہنچا۔ صادق پبلک اسکول برطانوی طرز کا اسکول ہے۔

تنظیم
-----

سینر اسکول
صادق پبلک اسکول تین حصوں میں تقسیم ہے۔

* جونیر اسکول (گریڈ 1-5)
* پریپ اسکول (گریڈ 6-8)
* سینیر اسکول (گریڈ 9-12)

سربراہان ادارہ
--------------

المخدوم لائبریری
جناب خان انور سکندر خان، صادق پبلک اسکول کے پہلے پرینسپل تھے۔ اسکول میں بچوں کی تعداد 37 اور اساتذہ کی تعداد 7 تھی۔ خان صاحب 18 سال تک ادارے کے پرنسپل رہے آپ کی خدمات کے اعتراف میں آپ کو ستارۂ خدمت سے نوازہ گیا۔ 1972 میں خان صاحب کی ریٹائرمنٹ پر اسکول کے وائس پرنسپل جناب ابو ظفر حنیف کو پرنسپل مقرر کیا گیا۔ ان کے بعد 1974 سے 1990 تک کرنل (ر) ظہور الحق اور 1990 سے 2001 تک آغا خلیل احمد پرنسپل رہے۔ ان کے بعد جناب پروفیسر محمد آصف ملک نے ستمبر 2002 کو اپنے عہدہ کا چارج لیا اور نومبر2007 تک اس عہدے پرفائز رہے۔ موجودہ پرنسپل میجر (ر) سید منیر احمد نے نومبر2007 کو اپنے عہدہ کا چارج لیا۔

50 سال
------

* 18 جنوری 2004 کو اسکول کے قیام کے 50 سال پورے ہوئے۔
* اسکول کی 50 سالہ تقاریب کے موقع پر پاکستان ڈاک نے ایک 4 روپے کی یادگاری ڈاک ٹکٹ جاری کی۔ یہ ڈاک ٹکٹ 28 جنوری 2004 کو جاری کی گئی۔
* ان پچاس سالوں میں اسکول کے 30 پرانے طالب علم سینٹ اور اسمبلی کے رکن رہے۔ ان میں سینٹ کے چیرمین، صوبہ سندھ کے وزیر اعلیٰ، صوبائی اور قومی وزیر، لیفٹینیٹ جنرل، سفیر اور صنعت کار ہیں۔ کرکٹ کے تین کیپٹن عمران خان، رمیز راجہ، وقار یونس بھی اس اسکول کے تعلیم یافتہ ہیں۔

لڑکیوں کا سیکشن
---------------

| * د
* ب
* ت
بہاولپور کے سیاحتی مقامات |
| --- |
| مکانات، محلات اور دروازے | 
* دربار محل
* فرید دروازہ
* نور محل
* گلزار محل

 |
| کتب خانے اور عجائب گھر | 
* سنٹرل لائبریری بہاولپور
* بہاولپور عجائب گھر

 |
| مزارات، مساجد اور مقبرے | 
* عباسی مسجد
* الصادق مسجد

 |
| قلعے | 
* قلعہ بجنوٹ
* قلعہ دراوڑ

 |
| تعلیمی ادارے | 
* Sadiq Dane High School
* صادق پبلک اسکول

 |
| دیگر | 
* بہاولپور ہوائی اڈا
* بینک آف بہاولپور
* بہاولپور ریلوے اسٹیشن
* بہاول اسٹیڈیم
* بہاولپور چڑیا گھر
* قائد اعظم سولر پارک

 |
| 
* **Category ضلع بہاولپور**
* **Portal باب:پنجاب**

 |
|  |  |
| --- | --- |
| پانی (طب)۔ | ہوا (طب)۔ |
| آگ (طب) | ہوا (طب) |
| مٹی (طب)۔ | پانی (طب)۔ |
| مٹی (طب) | پانی (طب) |

* کیمیاء میں **عناصر** سے متعلق عنصر (element) دیکھیے۔
* قوانین طب پر عمومی مضمون کے لیے قانون طب دیکھیے۔

حکمت میں عناصر (elements) سے مراد جسم انسانی کی تشکیل کرنے والے ان سادہ یا بسیط اجزاء یا مفردات کی ہوتی ہے کہ جن کو مزید سادہ اجزاء میں تقسیم نہیں کیا جا سکتا یعنی اپنی ماہیت میں سہل و موحود ہوا کرتے ہیں؛ عناصر کی واحد عنصر ہوتی ہے اور بعض اوقات حکماء لفظ عنصر کے متبادل لفظ رکن بھی اختیار کرتے ہیں جس کی جمع ارکان کی جاتی ہے۔ عنصر کی ضد مرکب تسلیم کی جاتی ہے اور جسم مرکب وہ جسم ہوتا ہے جس کو مزید سادہ ارکان بسیط میں تقسیم کیا جا سکتا ہو۔ حکمائے تقدم زمانی کے نظریات کے مطابق ارکان بسیط ہی انسانی جسم کے بنیادی اجزاء ہوا کرتے ہیں اور ان کو اسی وجہ سے حکماء نے اجزاء اولیہ بھی کہا ہے۔ حکمت کے یہ عناصر چار ہیں

1. آگ (النار) --- گرم و خشک ہے۔ میڈیسن کی تشریح کے مطابق اس کو خلیات میں بننے والی توانائی ATP تصور کیا جا سکتا ہے۔
2. ہوا --- گرم و تر ہے۔ میڈیسن کے مطابق اس کو عمل تنفس میں تبادلہ پانے والی ہوائیں تصور کیا جا سکتا ہے۔
3. مٹی (الارض) --- سرد و خشک ہے۔ میڈیسن میں کوئی تصور نہیں، لیکن اگر حیاتی کیمیا کے تحت دیکھا جائے تو اس کو معدنیات کا متبادل کہا جا سکتا ہے۔
4. پانی (الماء) --- سرد و تر ہے۔ میڈیسن کے مطابق خون کا پلازمہ، بین الخلیاتی مائع اور لمف تصور کیا جا سکتا ہے۔
**تھامس فرینک مچل** (پیدائش: 22 اکتوبر 1907ء) | (انتقال: 20 مئی 1960ء) ایک انگلش کرکٹر تھا جو 1928ء اور 1934ء کے درمیان کینٹ کاؤنٹی کرکٹ کلب کے لیے کھیلا۔

### ابتدائی زندگی

مچل جنوبی افریقہ کے جوہانسبرگ میں پیدا ہوئے۔  فرینک مچل کے بیٹے جنھوں نے انگلینڈ اور جنوبی افریقہ دونوں کے لیے ٹیسٹ کرکٹ کھیلی تھی۔  اس کی تعلیم کینٹ کے ٹن برج سکول میں ہوئی جسے 1922ء میں "ممتاز کرکٹ اسٹاک" کا ایک بہت ہی نوجوان بلے باز قرار دیا گیا۔  ایک سکول کے بچے کے طور پر اسے بیٹنگ کرتے وقت "استقامت" کے طور پر بیان کیا گیا تھا  اور ایک "بہت اچھا" بلے باز جو گیند کو اچھی طرح سے دیکھتا تھا  جس نے "کافی اچھی بولنگ" کی تھی اسے آل راؤنڈر سمجھا جاتا تھا۔

### کرکٹ

انھوں نے 1924ء اور 1925ء دونوں میں آرمی کے خلاف دی ریسٹ اور پبلک سکولز کے خلاف لارڈز سکولوں کے لیے کھیلا اور 1925ء میں ٹنبریج کی کپتانی کی، اسکول میں اس کا آخری سال۔   اس نے پہلی بار اسی سال کینٹ کی سیکنڈ الیون کے لیے کھیلا اور 1927ء میں اس ٹیم کے لیے سنچری بنائی اور اس سے قبل جون 1928ء میں ٹنبریج ویلز میں سسیکس کے خلاف میچ میں کینٹ فرسٹ الیون میں ڈیبیو کیا۔ وہ کاؤنٹی کے لیے بطور شوقیہ 24 بار کھیلتا رہا، عام طور پر مئی اور جون میں ظاہر ہوتا ہے۔ اس نے کینٹ کے لیے ایک نصف سنچری بنائی، 1930ء میں نارتھنٹس کے خلاف 64 رنز بنائے اور سیکنڈ الیون کے لیے کبھی کبھار میچ کھیلے۔ اس نے اپنا آخری فرسٹ الیون میچ 1934ء میں کھیلا۔  مچل نے ایم سی سی کے لیے چھ بار اور ایک بار ایچ ڈی جی لیوسن گوور 's XI کے لیے فرسٹ کلاس میچوں میں بھی کھیلا اور بلیک ہیتھ، اولڈ ٹنبرجیئنز اور بینڈ آف برادرز کے لیے کلب کرکٹ کھیلی۔   اس نے کینٹ کے لیے رگبی یونین بھی کھیلی۔

### پیشہ ورانہ اور بعد کی زندگی

پیشہ ورانہ طور پر مچل لائیڈز آف لندن میں بروکر کے طور پر کام کرتے تھے۔ دوسری جنگ عظیم کے دوران اس نے رائل ایئر فورس کے رضاکار ریزرو میں خدمات انجام دیں، سکواڈرن لیڈر کے طور پر جنگ کا خاتمہ کیا حالانکہ اس نے جنگ کے بعد تک اڑنا نہیں سیکھا۔ مچل نے 1925ء میں جان ہال سے شادی کی۔

### انتقال

مچل 20 مئی 1960ء کو سینٹ جانز ووڈ لندن میں 52 سال کی  عمر میں انتقال کر گئے۔

حوالہ جات
---------

1. 1 2  Thomas Mitchell, ای ایس پی این کرک انفو. Retrieved 2018-12-21.
2. 1 2  Thomas Mitchell, CricketArchive. Retrieved 2018-12-21.
3. ↑  Altham HS (1923) Public School Cricket in 1922 آرکائیو شدہ (Date missing) بذریعہ schoolscricketonline.co.uk (Error: unknown archive URL), *Wisden Cricketers' Almanack*, 1923, p.337. Retrieved 2018-12-21.
4. ↑  Altham HS (1924) Public School Cricket in 1923 آرکائیو شدہ (Date missing) بذریعہ schoolscricketonline.co.uk (Error: unknown archive URL), *Wisden Cricketers' Almanack*, 1924, p.305. Retrieved 2018-12-21.
5. ↑  Altham (1924) p.315
6. ↑  Altham HS (1925) Public School Cricket in 1922 آرکائیو شدہ (Date missing) بذریعہ schoolscricketonline.co.uk (Error: unknown archive URL), *Wisden Cricketers' Almanack*, 1925, p.299. Retrieved 2018-12-21.
7. 1 2 3 4 5  Carlaw D (2020) *Kent County Cricketers A to Z. Part Two: 1919–1939*, pp.126–127. (Available online at the Association of Cricket Statisticians and Historians. Retrieved 2020-11-29.)
8. ↑  Altham (1925) p.314
**صبی بن معبد رحمہ اللہ علیہ** اہل کتاب تابعی تھے۔

نام ونسب
--------

صبی نام، باپ کا نام معبد تھا، نسباتغلبی اور مذہباً عیسائی تھے۔

اسلام
-----

نصرانیت ترک کرکے اسلام قبول کیا اور پھراسی پرخاتمہ ہوا، حدیث کی تمام کتابوں میں ان سے قرآن کے بارے میں ایک مشہور حدیث مروی ہے، وہ یہ ہے:
فرماتے ہیں کہ میں ابھی جدید الاسلام تھا اور مجھے جہاد کا بڑا شوق تھا؛ لیکن مجھ پرحج اور عمرے کی ادائیگی بھی فرض تھی، اسی لیے میں نے چاہا کہ اسے ادا کرلوں (پھرجہاد میں شرکت کروں) میں اپنی قوم کے ایک بزرگ ہذیم بن عبد اللہ نامی کے پاس گیا اور ان سے مسئلہ قرآن کے متعلق دریافت کیا؛ انھوں نے مجھ کواس کی اجازت دی (حج وعمرہ ساتھ کرنے کی اجازت دے دی) حج کے ارکان ادا کرچکا تومقام عذیب میں سلمان بن ربیعہ اور زید بن صوحان (یہ دونوں آدمی بھی ان ہی کے ہم قوم تھے) سے ملاقات ہوئی، ان میں سے ایک نے دوسرے سے میرے بارے میں کہا کہ یہ شخص تمہارے اُونٹ سے بھی زیادہ فقیہ ہے (یہ طنزیہ جملہ تھا کہ مناسک حج سے ناواقف ہے) میں وہاں سے سیدھا حضرت عمر رضی اللہ عنہ کے پاس پہنچا اور اُن سے یہ سارا واقعہ بیان کیا؛ انھوں نے فرمایا تم نے سنتِ نبوی صلی اللہ علیہ وسلم کے بالکل مطابق حج کیا ہے۔

اسی روایت کوان کی سوانح حیات کا سرمایہ سمجھنا چاہیے؛ اس سے زیادہ ان کی زندگی کے حالات پرکوئی روشنی نہیں پڑتی۔

روایت
-----

حسب ذیل حضرات نے ان سے روایت کی ہے:
ابووائل، مسروق، ابواسحاق السبیعی، زربن جیش، امام شعبی، ابراہیم النخعی، مجاہد، ابن حبان، نے ان کوثقات میں شمار کیا ہے، حسم بن حاتم بھی فرماتے ہیں:
تابعیٌّ ثِقَۃٌ۔
ترجمہ: ثقہ تابعی تھے۔

حوالہ جات
---------

1. ↑  (اسدالغابہ)
**کُگ لُگ تُک** کینیڈا کی ریاست نُناوُت کی ایک آبادی ہے۔ مقامی زبان میں اس کا مطلب ہے "بہتے پانیوں کی جگہ"۔

جغرافیہ
-------

یہاں کی آبادی کو جو عام سہولیات ملی ہوئی ہیں ان میں ڈاک خانہ، ناردرن سٹور، کوآپریٹو سٹور اور شکاریوں کی تنظیم وغیرہ۔ پورا قصبہ وائرلیس انٹرنیٹ کی سہولت سے مزین ہے۔ یہاں دو سکول بھی موجود ہیں۔ جون 2004ء میں یہاں ایندھن کی پائپ لائن ٹوٹ گئی تھی اور دو ہزار لیٹر ڈیزل بہہ گیا تھا۔

آبادی
-----

2011ء کی مردم شماری کے مطابق یہاں کی آبادی 1450 افراد ہے۔

محل وقوع
--------

کُگ لُگ تُک بحر منجمد شمالی کے ساحل پر واقع ہے۔ اس کے آس پاس کی سرزمین میں پہاڑی اور بنجر کینیڈین شیلڈ موجود ہے۔ اس علاقے کا موسم نیم بنجر آرکٹک نوعیت کا ہے اور یہاں بہت سخت سردیاں پڑتی ہیں۔ یہاں برف کی کم مقدار گرتی ہے اور گرمیاں اتنی سرد ہوتی ہیں کہ درخت نہیں اگ سکتے۔ تاہم سخت جان درخت اکا دکا یہاں ملتے ہیں اور بونے ہوتے ہیں۔

نباتات اور حیوانات
------------------

گرمیوں کے مہینوں میں یہاں جڑی بوٹیاں، جھاڑیاں، گھاس، لائکن، مختلف بیریاں، جنگلی پھول اور بونے صنوبر اور برچ کے درخت اگتے ہیں۔

نگار خانہ
---------

* 
* 
* 
* 
* 
*

حوالہ جات
---------

1. ↑  Nunavummiut elect new municipal leaders
2. ↑  Election Results 2013 General Election at Elections Nunavut
3. 1 2
4. 1 2  Kugluktuk Nunavut (Population centre)
5. ↑  Elevation at airport. سانچہ:CFS
**ارشاد تونسوی** سرائیکی کے معروف شاعر، ادیب و دانشور تھے۔

پیدائش
------

ارشاد تونسوی 15اکتوبر 1946ء کو بستی ریتڑہ میں پیدا ہوئے جو تونسہ سے 20سے 25کلو میٹر کے فاصلے پر ہے اور ٹبی قیصرانی کے قریب ہے ۔

تعلیمی دور
----------

میٹرک ہائیاسکول تونسہ سے کیا، ایف اے، بی اے گورنمنٹ کالج ڈیرہ غازی خان سے کیے اور ایم اے تاریخ 1968ء میں پنجاب یونیورسٹی لاہور سے کیا۔

عملی زندگی
----------

ایم اے کے بعد انھوں نے بطور ڈسٹرکٹ منیجر اوقاف سے ملازمت کا آغاز کیا اور مدت ملازمت پوری کر کے ریٹائر ہو گئے۔

شاعری
-----

ارشاد تونسوی ایک سچے، کھرے تخلیق کار تھے ان کا شمار ان دانشوروں میں ہوتا ہے جنھوں نے خطے میں عوام کے حقوق اور شناخت کے لیے آواز بلند کی

شعری مجموعہ
-----------

ان کا شعری مجموعہ ’’ ندی ناں سنجوک" سرائیکی ریسرچ سینٹر بہاوالدین زکریا یونیورسٹی ملتان نے 2006ء میں شائع کیا تھا۔اس شعری مجموعہ کو اکادمی ادبیات کی طرف سے ایوار ڈ بھی مل چکا ہے
عشق اساڈا دین

وفات
----

ارشاد تونسوی17 فروری 2021ء بروز منگل بہاولپور میںانتقال کر گئے، اپنے آبائی قبرستان بستی ریتڑہ میں دفن ہیں ان کی عمر 75 برس تھی۔

حوالہ جات
---------

1. ↑
ایک لونجسیمہ یا کروموسوم کی بنیادی ساخت کا شکلی اظہار؛ شکل میں لونجسیمہ کے p اور q بازو اور میانی مقام بنام جزءالمرکز یا سینٹرومیئر واضح دیکھے جاسکتے ہیں۔ اس کے علاوہ بائیں جانب کے p بازو سے کھینچ کر نکالا گیا دھاگے نما جسم اصل میں وراثات (genes) کے طویل سالمات کو ظاہر کرتی ہے جو فی الحقیقت دنا یا DNA ہی سے بنی ہوئی ہوتے ہیں، ڈی این اے کا یہ طویل سالمہ ہسٹون نامی لحمیات کے گرد لپٹا ہوا ہوتا ہے۔ ماخوذ از این ایل ایم۔
اُردو زبان میں ’’کروموسوم‘‘ کا ترجمہ ’’لَون جسمیہ‘‘ یا صرف ’’لَونیہ‘‘ کے طور پر کیا جاتا ہے۔ یہ خلیات کے مرکزوں میں نظر آنے والے ایسے سالمات کبیر (macromolecules) کو کہا جاتا ہے جو دنا (DNA) اور لحمیات سے ملکر بنے ہوتے ہیں۔ یہ لفظ اصل میں لون (رنگ) اور جسیمہ (جسم) کو ملا کر لکھا گیا ہے جس کو الگ الگ لون جسیمہ بھی لکھا جاتا ہے، انگریزی میں اسے chromosome کہا جاتا ہے اور یہاں بھی یہ لفظ chromo (رنگ) اور some (جسم) سے ملکر بنا ہے۔ ان کی تبدیلی کو طفرہ یعنی mutation کہا جاتا ہے۔

بناوٹ اور کام
-------------

 تفصیلی مضمون کے لیے **وراثت (حیاتیات)** ملاحظہ کریں۔
انسانی خلیوں میں موجود کروموسوم۔ عورتوں میں Y کروموسوم نہیں ہوتا۔
کروموسوم کا انسانی کردار میں اہم حصہ ہوتا ہے،اگر اس کی اہمیت کی بات کی جائے تو ایک نسل سے دوسری نسل تک خصوصیات مختلف جینز کے ذریعے منتقل ہوتی ہیں۔ یہ جینز کروموسومز پر موجود ہوتے ہیں، ہر انسان میں کروموسومز کے تیئیس (23) جوڑے پائے جاتے ہیں یعنی 23 کروموسوم باپ سے آتے ہیں اور باقی 23 ماں سے حاصل ہوتے ہیں۔ کروموسوم کے ہر جوڑے میں 2 کرومیٹین ہوتے ہیں یعنی اگر کروموسومز 23 جوڑے ہیں تو کل 46 کرومیٹین ہوئے۔ کروموسومز دھاگے جینز سے بنے ہوتے ہیں اور یہ جینز پیغامات رکھتے ہیں کہ ہماری ممکنہ شکل و صورت، رنگ بال، ذہن مزاج حتی کہ بیماریاں کیا ہو سکتی ہیں۔ والدین کے جینز آپس میں ملتے ہیں تو ان میں والدین کی جینز کے سب خواص موجود ہوتے ہیں۔

مختلف جینز پہ لکھے ہوئے یہ پیغامات جو انسانی نسل کے آغاز سے اس پہ موجود ہیں۔ سب کے سب ہم میں ظاہر نہیں ہوتے، کچھ جو مضبوط ہوتے ہیں ظاہر ہو جاتے ہیں اور جو کمزور ہوتے ہیں وہ جینز میں موجود تو ہوتے ہیں مگر اس وقت ساکن یا خاموش ہوتے ہیں انھیں مغلوب جینز کہا جاتا ہے۔ جیسے والدین میں سے ایک آنکھیں نیلی ہیں اور دوسرے کی براؤن تو اگر بچے کی آنکھیں نیلی ہیں تو یہ جین غالب آگئی اور براؤون جین کا پیغام چھپا ہوا ہے۔ اگلی کسی نسل میں یہ براؤون جین والا پیغام ہو سکتا ہے کہ سامنے آجائے اور نیلی جین والا مغلوب ہو جائے۔

مزید دیکھیے
-----------

* وراثت (حیاتیات)
* فینولک ایکسٹریکشن
* گریفتھ کا تجربہ

حوالہ جات
---------

1. ↑  ۔ گلوبل سائنس ملٹی پبلی کیشنز  الوسيط `|ویب_سائٹ=` تم تجاهله (معاونت); الوسيط `|ربط=` تم تجاهله (معاونت); الوسيط `|ناشر=` تم تجاهله (معاونت); مفقود أو فارغ `|title=` (معاونت); مفقود أو فارغ `|url=` (معاونت)
کئیر اینڈ ریلیف فاؤنڈیشن(انگریزی: Care and Relief Foundation)،ایک فلاحی ادارہ ہے، جس کی بنیاد 2000ء میں رکھی گئی۔ یہ فلاحی ادارہ قدرتی آفات میں ہنگامی امدادی سرگرمیوں میں حصہ لینے کے علاوہ مستقل نوعیت کے فلاحی منصوبہ جات پر بھی کام کرتا ہے، جن میں غریب اور نادار لوگوں کو کھانا فراہم کرنا، صحت افزا پانی کی فراہمی، دور افتادہ اور پسماندہ علاقوں میں بجلی کی فراہمی، ادویات اور صحت کی فراہمی کے علاوہ بچیوں کی شادیوں کے لیے والدین کی امداد، وغیرہ شامل ہیں۔

قیام
----

کیئر اینڈ ریلیف فاونڈیشن کی فلاحی سرگرمیوں کا آغاز چودہ سال پہلے اس وقت ہواجب علامہ سید ظفر اللہ شاہ پاکستان سے مستقلا برطانیہ منتقل ہو گئے۔ پاکستان میں بھی وہ انسانیت کی فلاح و بہود کا کام کرتے تھے مگر برطانیہ میں اس بات کے بہت مواقع دکھائی دیے اورانہوں نے برطانیہ سے فنڈ جمع کر کے پاکستان اور دنیابھر میں بے گھر، نادار اور انتہائی ضرورت مند افراد کی امداد کا کام شروع کر دیا۔ ایک طویل عر صہ سید ظفراللہ شاہ برطانیہ کی معروف چیئرٹی آرگنائزیشن اسلامک ہیلپ کی وساطت سے اپنے جمع کردہ فنڈز کا استعمال کرتے رہے۔ جو کئی ملین پونڈ پر مشتمل تھے۔ 2000ء میں انھوں نے باقاعدہ اپنا فلاحی ادارہ قائم کیا جس کانام کیئر اینڈ ریلیف فاونڈیشن رکھا۔

مقاصد
-----

کئیر اینڈ ریلیف فاؤنڈیشن ایک فلاحی ادارہ ہے جس کے چار بنیادی مقاصد مندرجہ ذیل ہیں :

* پانی سب کے لیے (سبیل حسینی)
* کھانا سب کے لیے (لنگر حسینی)
* روشنی سب کے لیے
* صحت سب کے لیے

### پانی سب کے لیے (سبیل حسینی)

پانی سب کے لیے جس کا دوسرا نام سبیل حسینی ہے، کئیر اینڈ ریلیف فاؤنڈیشن کے بنیادی مقاصد میں سے ایک ہے ۔

### سبیل حسینی(پانی سب کے لیے)

سبیل ِ حسینی[*مردہ ربط*] کے نام سے جو کام کیا گیا اس میں کڑوے پانی کو میٹھے پانی میں بدلنے والے پلانٹ لگائے گئے۔ ایک پلانٹ پورے ایک گائوں کو پانی فراہم کرتا ہے۔ یہ کام پنجاب اور تھرپارکر (سندھ ) میں کیا گیا۔ تھر میں ایک سو زیادہ کنویں کھودوائے گئے۔ تین سو کے قریب ہینڈ پمپ لگائے گئے ۔

### لنگر حسینی( روٹی سب کے لیے)

اس پراجیکٹ کے تحت تھر پارکر ہزاروں افراد کو فوڈ فراہم کیا جا چکا ہے اور یہ سلسلہ مسلسل جاری ہے۔ اس میں بچوں کے لیے دودھ اور توانائی کی ادوایات بھی شامل ہیں ۔

### روشنی سب کے لیے

اس پراجیکٹ کے تحت تھر اور پنجاب کے علاقہ ایسے گھروں کو سولر انرجی فراہم کی جا رہی ہے۔ جو بجلی نہیں لگواسکتے یا اس کا بل ادا کرنے کی سکت نہیں رکھتے۔ اس پراجیکٹ کے تھر کی تمام مساجد کو بھی سولر انرجی کی فراہمی کا کام شروع ہے

### صحت سب کے لیے

اس پراجیکٹ کے تھر پارکر میں دو چلڈرن ہسپتال بنائے جا رہے ہیں۔ عمر کوٹ میں بننے والے پارس ہسپتال کی عمارت مکمل ہو چکی ہے جب چھاچھڑو میں بنائے جانے والے ہسپتال کا کام شروع ہونے والا ہے

حوالہ جات
---------



| * د
* ب
* ت
پاکستان کا پرچم پاکستان کے فلاحی ادارے |
| --- |
| 
* آغوش ٹرسٹ
* آغوش کمپلیکس
* آغوش نورانی
* آغوش (یتیم خانہ)
* اخوت ٹرسٹ
* انجمن حمایت اسلام
* ایدھی فاؤنڈیشن
* الخدمت فاؤنڈیشن
* پاسبان
* زندگی ٹرسٹ
* سہارا ٹرسٹ
* فلاح انسانیت فاؤنڈیشن
* منہاج ویلفیئر فاؤنڈیشن

 |
| 
* باب
* پاکستان کے فلاحی ادارے

 |
**فسق** کے بہت سے زیادہ معنی سمجھنے کے ہیں قران کریم سے تحقیق کرنے کے ہیں معنی خروج اور جہالتی ہو جانے کے ہیں اصطلاح شرع میں اللہ تعالیٰ کی قران تعلیم سے نکل جانے کو فسق علم کہتے ہیں اور اطاعت علم سے نکل جانا کفر وانکار کے ذریعہ بھی ہوتا ہے اور عملی نافرمانی کے ذریعہ بھی اس لیے لفظ فاسق کافر کے لیے بھی بولا جاتا ہے قرآن کریم میں بیشتر لفظ فاسقین کافروں ہی کے لیے استعمال ہوا ہے اور مومن گنہگار کو بھی فاسق کہا جاتا ہے فقہاء کی اصطلاح میں عموماً لفظ فاسق اسی معنی کے لیے استعمال ہوا ہے ان کی اصطلاح میں فاسق کو کافر کے بالمقابل اس کی قسیم قرار دیا گیا ہے جو شخص کسی کبیرہ گناہ کا ارتکاب کرے اور پھر اس سے توبہ بھی نہ کرے یا صغیرہ گناہ پر اصرار کرے اس کی عادت بنالے وہ فقہا کی اصطلاح میں فاسق کہلاتا ہے (مظہری) اور جو شخص یہ فسق کے کام اور گناہ علانیہ جرأت کے ساتھ کرتا پھرے اس کو فاجر کہا جاتا ہے،
لفظ فسق اصل میں قرآن سے اخذ کی جانے والی ایک اصطلاح ہے جو خاصے مختلف مفاہیم میں استعمال میں دیکھنے میں آتا ہے ؛ قرآن میں فسق کا لفظ فاسق کی صورت میں سورت حجرات کی چھٹی آیت میں آتا ہے۔ اسی لفظ کو اردو کی لغات میں بھی متعدد معنوں میں درج کیا جاتا ہے جیسے منافق، غیر عادل، فاسد، کافر، دہریہ اور ملحد وغیرہ۔ جبکہ اگر قرآن میں اس کے معنے دیکھے جائیں تو وہ ناحق اور یا نافرمانی کے آتے ہیں۔ 49 ویں سورت الحجرات کی آیت 6 میں فسق کا لفظ آیا ہے اور اس کا ترجمہ یوں ہے کہ

* ترجمہ: اے ایمان والو! اگر کوئی نافرمان تمھارے پاس کوئی خبر لائے تو تحقیق کرلو، ایسا نہ ہو کہ تم نادانی سے کسی قوم پر جا پڑو اور پھر اپنے کیے پر پشیمان ہو جاؤ۔ قرآن سورت 49 آیت 06

مندرجہ بالا اردو ترجمۂ قرآن میں عربی لفظ فاسق کے لیے جو لفظ اختیار کیا گیا ہے وہ ---- نافرمان ---- کا ہے جبکہ انگریزی کے ایک آن لائن ترجمۂ قرآن میں عربی فاسق کے متبادل لفظ کو ---- iniquitous ---- لکھا گیا ہے، جس کے معنی اردو لغات میں بے انصاف، غیر عادل اور شریر کے آتے ہیں۔

حوالہ جات
---------

1. ↑  تفسیر معارف القرآن مفتی محمد شفیع زیر تفسیر سورۃ البقرہ آیت 26
2. ↑  قرآن کا اردو ترجمہ
3. ↑  Quran in English 49:06
مقبرہ ستگھرہ :جو ضلع اوکاڑہ میں ہے
میرچاکر رند نے بلوچستان سے ہجرت کرکے وسطی پنجاب میں ستگھرہ آ کر آباد ہوا ستگھرہ پہنچ کر بلوچ سردار نے پرانے گاؤں کے ساتھ نیا گاؤں آباد کیا۔ اس کے ارد گرد عظیم الشان قلعہ تعمیر کیا۔ 1565ء میں میرچاکر رند نے وفات پائی تو اس کی آخری آرام گاہ پر اس کے قبیلے والوں نے شاندار مقبرہ تعمیر کیا جو مقبرہ ستگھرہ سے معروف ہے اور بہت عرصے تک مقبرے کی دیکھ بھال کی گئی لیکن وقت گزرنے کے ساتھ ساتھ میر چاکر کے ساتھ آباد ہونے والے بلوچ خاندان رفتہ رفتہ ادھر ادھر کے علاقوں میں جانے لگے اور آج ان بلوچ قبائل کے نام لیوا پنجاب کے بیشتر علاقوں میں موجود ہیں۔ ہشت پہلو مقبرے کا جو حصہ ابھی موجود ہے وہ اس کی عظمت رفتہ کا پتہ دیتا ہے اب سے 183 سال قبل رنجیت سنگھ نے ملتان جاتے ہوئے یہاں قیام کیا تھا اس کی فوجوں نے مقبرے کی چھت گرا دی اور اس کے نقش و نگار کو برباد کر دیا مقبرے کے اندر مٹی کی سات قبریں ہیں درمیانی قبر پر ایک چھوٹی سی تختی رکھی ہے۔ جومیر چاکر کا مقبرہ ہے۔ 
ستگھرہ سے مراد سات گاؤں یا قلعے ہیں پانچ ان کے بیٹوں کے اور دو ان میاں بیوی کے۔ ست گھرہ میں آج بھی ایک قلعے کے کھنڈر موجود ہیں اور کہا جاتا ہے کہ اس کی تعمیر میر چاکر خان نے کروائی تھی۔ بعد میں اس پر سکھوں نے قبضہ کر لیا تھا۔ وہاں سات قبریں بھی موجود ہیں جو ان کے خاندان کی ہیں میر چاکر اور بی بی ہانی کی قبر درمیان ہے اور دونوں جانب ان کے بیٹے مدفون ہیں ۔
میر چاکر کا مزار ستگھرہ میں مغل طرز تعمیر پر بنایا گیا ہے۔ صدری روایت کے مطابق بگٹی قبیلے کا سردار اکبر بگٹی جب کبھی مزار پر فاتحہ خوانی کے لیے آتا تھا۔ تو دور سے ہی اپنی سورای سے اتر کر پیدل آتا تھا۔ اور اپنے پاؤں سے جوتی بھی اُتار دیتا تھا۔ فاتحہ خوانی کے بعد ننگے پاؤں واپس جا کر اپنی سواری پر سوار ہوتا تھا۔

حوالہ جات
---------

1. ↑   پاکستان کے آثارِ قدیمہ ،شیخ نوید اسلم
2. ↑  "riazshahid.com"۔ 11 دسمبر 2017 میں اصل سے آرکائیو شدہ۔ اخذ شدہ بتاریخ 05 دسمبر 2016  الوسيط `|url-status=` تم تجاهله (معاونت)
3. ↑  "Mir Chakkarــــــ میر چاکر ــــــــ - Pegham - Seekho Aur Sikhao!"۔ 07 جون 2017 میں اصل سے آرکائیو شدہ۔ اخذ شدہ بتاریخ 05 دسمبر 2016  الوسيط `|url-status=` تم تجاهله (معاونت)
**عالم ناسوت** اس کائنات ہست وبود کو جس میں ہم بس رہے ہیں "عالم ناسوت "یا عالم وجود کہا جاتا ہے عالم بشریت انسانی طبیعت  

ﻋﺎﻟﻢ ﻧﺎﺳﻮﺕ ﻋﺎﻟﻢ ﺣﯿﻮﺍﻧﺎﺕ ﮨﮯ ۔ ﺍﺱ ﮐﺎ ﻓﻌﻞ ﺣﻮﺍﺱ ﺧﻤﺴﮧ ﺳﮯ ﮨﮯ ﺟﯿﺴﮯ ﮐﮭﺎﻧﺎ ﭘﯿﻨﺎ ﺳﻮﻧﺎ ﺳﻮﻧﮕﮭﻨﺎ ﺩﯾﮑﮭﻨﺎ ﺳﻨﻨﺎ 
عالَم علم سے ہے جس کے معنیٰ ہیں نشان۔ چونکہ عالم کا زرّہ زرّہ اﷲ کے وجود کی نشانی ہے ہر چیز اﷲ کے وجود پر دلالت کرتی ہے اس لیے اس کو عالم کہا جاتا ہے کیونکہ مخلوقات کی ہر جنس کا الگ الگ عالَم ہے جیسے عالَمِ انسان، عالَمِ جنات، عالَمِ نباتات، عالَمِ جمادات، عالَمِ ناسوت، عالَمِ لاہوت، عالَمِ ملکوت اور عالَمِ جبروت وغیرہ ہزاروں عالم ہیں اور سارے عالموں کا پالنے والا اﷲ ہے۔
اصطلاح تصوف چار عالم بیان کیے جاتے ہیں:

* (1)عالم ناسوت،
* (2) عالم ملکوت،
* (3)عالم جبروت،
* (4)عالم لاہوت۔

چاروں میں سے پہلے تین وجودوں کا تعلق عالم خلق سے ہے اور یہ تینوں فانی ہیں اور ان میں صفات الہیہ کی معرفت سے فیض یاب ہونے کی استعداد و صلاحیت موجود ہے
فرشتے۔ اللہ تعالیٰ کی مخلوقات میں ایسی مخلوق ہیں جو عالم لاہوت اور عالم ناسوت ، دونوں کے ساتھ یکساں ربط رکھ سکتے ہیں۔ اپنی نورانیت کے باعث یہ تجلیات الٰہی کے بھی متحمل ہوجاتے ہیں اور مخلوق ہونے کے لحاظ سے انسانوں کے ساتھ بھی اتصال پیدا کرلیتے ہیں

حوالہ جات
---------

1. ↑  فرہنگ اصطلاحات تصوف،صفحہ 160،غازی عبد الکبیر منصورپوری،مغربی پاکستان اردو اکیڈمی لاہور
2. ↑  ﻣﻔﺘﺎﺡ ﺍﻟﻌﺎﺷﻘﯿﻦ ۔ ﻣﻠﻔﻮﻇﺎﺕ ﺧﻮﺍﺟﮧ ﻧﺼﯿﺮ ﺍﻟﺪﯾﻦ ﭼﺮﺍﻍ ﺩﮨﻠﻮﯼصفحہ 10،اکبر بک سیلر لاہور
the 1953 pact کے لیے، Balkan Pact (1953) ملاحظہ فرمائیں۔**بلقان معاہدہ یا** معاہدہ بلقان یونان، رومانیہ، ترکی اور یوگوسلاویہ کی طرف سے 9 فروری، 1934ء کو ایتھنز میں ہونے والا ایک معاہدہ تھا، [  جس کا مقصد پہلی جنگ عظیم کے خاتمے کے بعد خطے میں، اپنے علاقوں پر بلغاریائی منصوبوں کے خلاف ایک متحدہ محاذ بنا کر، جغرافیائی سیاسی استحکام کو برقرار رکھنا تھا۔ دستخط کنندگان نے جنگ کے بعد اور مختلف علاقائی غیر منطقی تناؤ میں اضافے کے بعد ایک دوسرے اور ان کے قریبی پڑوسیوں کے خلاف تمام متنازع علاقائی دعوؤں کو معطل کرنے پر اتفاق کیا۔

خطے کی دیگر اقوام جو متعلقہ سفارت کاری میں شامل تھیں، بشمول اٹلی، البانیہ، بلغاریہ، ہنگری اور سوویت یونین، نے دستاویز پر دستخط کرنے سے انکار کر دیا۔ یہ معاہدہ اسی دن سے موثر ہو گیا جب اس پر دستخط ہوئے اور یکم اکتوبر، 1934ء کو لیگ آف نیشنز کی ٹریٹی سیریز میں رجسٹر کیا گیا۔ 

بلقان معاہدے نے دستخط کرنے والے ممالک کے درمیان امن کو یقینی بنانے میں مدد کی لیکن علاقائی سازشوں کو ختم کرنے میں ناکام رہا۔ اگرچہ یہ معاہدہ بلغاریہ کے منصوبوں کو روکنے کے لیے کیا گیا تھا، لیکن 31 جولائی، 1938ء کو، اس کے اراکین نے بلغاریہ کے ساتھ سلونیکا معاہدے پر دستخط کیے، جس نے معاہدہ نیولے۔سور۔سین اور لوزان کے معاہدے کی شقوں کو منسوخ کر دیا جس میں بلغاریہ کی یونان اور ترکی کی سرحدوں پر غیر فوجی زون کو لازمی قرار دیا گیا تھا، جس نے بلغاریہ کو دوبارہ مسلح ہونے پر اکسایا۔

سن 1940ء کے معاہدے کریووا کے ساتھ جس پر رومانیہ نے نازی جرمنی کے دباؤ میں دستخط کیے تھے اور سن 1941ء کے یوگوسلاویہ اور یونان کے محوری حملوں کے بعد، یہ معاہدہ مؤثر طریقے سے ختم ہو گیا اور ترکی اس کے واحد دستخط کنندہ کے طور پر رہا جس نے جنگ عظیم دوم کے دوران کسی بھی تنازعے سے گریز کیا، یہانتک کہ سن 1945ء میں اتحادیوں میں شامل ہونے کے بعد بھی۔

حوالہ جات
---------

1. ↑  Army History Directorate, *An Abridged History of the Greek-Italian and Greek-German War, 1940–1941: Land Operations*, Hellenic Army General Staff, Army History Directorate, 1997, p. 2.
2. ↑  *League of Nations Treaty Series*, vol. 153, pp. 154-159.